Description: ဒီသင်ခန်းစာမှာတော့ ကျမတို့ ဝါကျတွေ၊စာပိုဒ်တွေ ဖွဲ့စည်းပုံအကြောင်းနဲ့ စာပိုဒ်တွေရဲ့ ဆိုလိုရင်းကို ဘယ်မှာ တွေ့နိုင်သလဲဆိုတာ ပြောပြသွားမှာ ဖြစ်ပါတယ်။

ကိုယ်ဖတ်တဲ့စာကို သေချာနားလည် ဝေဖန်ဆန်းစစ်နိုင်ဖို့ စာကြောင်း၊ စာပိုဒ်တွေကို ဘယ်လိုရေးသလဲ ဆိုတာကို နားလည်ဖို့အရေးကြီးတယ်။ စာကြောင်း၊ စာပိုဒ်မှာ မိမိပြောလိုသော အကြောင်းအရာကို ဘယ်လိုဝါကျဖွဲ့ပြီး ဘယ်လိုထားသိုရမလဲဆိုတာ သိဖို့လိုအပ်ပါတယ်။ စာကြောင်းစာပိုဒ် ဖွဲ့စည်းပုံကို နားလည်မှ ရှင်းလင်းကောင်းမွန်တဲ့ စာရေးနိုင်သလို ဖတ်တဲ့စာကို နားလည်ဖို့လည်းလွယ်ကူပါတယ်။ စာပိုဒ်တပိုဒ်မှာ ဝါကျအထားအသို မကောင်းရင် ကိုယ်ပြောချင်တဲ့ ဆိုလိုရင်းကို ရောက်အောင်ပြောဖို့ မလွယ်ကူပါဘူး။

ဥပမာ တယောက်ယောက်ကို ကျမတို့ လမ်းညွှန်တယ်ဆိုပါဆို့။

* It’s the third office on the left on the corridor. You need the arts building, that’s three blocks down from here. It’s on the second floor.

လို့ပြောရှိရင် လိုရင်းနေရာကို ရောက်ပေမယ့် နားထောင်ရတဲ့သူအတွက် မရှင်းလင်းလှပါဘူး။ အဲဒီအစား

* Three blocks down from here is the arts building. Go to the second floor. It’s the third office on the left.

လို့ပြောလို့ရှိရင် ပိုထိရောက်ပါတယ်။ ဘာဖြစ်လို့လဲ ဆိုတော့ ဒုတိယလမ်းညွှန်ချက်မှာ သိထားတဲ့ အကြောင်းအရာဖြစ်တဲ့ လက်ရှိရောက်နေတဲ့ နေရောကစတယ်။ ပြီးတော့ သွားရမယ့်အဆောက်အအုံ၊ အထပ်ကို ပြောတယ်။ ပြီးတော့ ရုံးခန်းနေရာကို ပြောတယ်။ ဒီတော့ ဖတ်တဲ့လူ၊ နားထောင်တဲ့ လူကနားလည်ရလွယ်ကူပါတယ်။ဒီဥပမာကိုကြည့်ခြင်းအားဖြင့် ဝါကျအထားအသို ဖွဲ့စည်းပုံဟာ စာကို ရှင်းလင်းအောင်ရေးနိုင်ဖို့ အရေးပါကြောင်းသိနိုင်ပါတယ်။

ဒီတော့ ကျမတို့ ဝါကျတခုမှာ အကြောင်းအရာတွေကို ထားသိုသလဲဆိုတာ ကြည့်ကြည့်ရအောင်နော်။ ဝါကျတခုရဲ့ Information structure ကို Theme နဲ့ Rhemeဆိုပြီး ၂ ပိုင်းခွဲခြားထားပါတယ်။ ဝါကျတခုမှာ အခြေခံအားဖြင့် (*Subject, Verb, Object, Adverbial)* စတဲ့ အစိတ်အပိုင်းတွေပါတယ်။ ဝါကျရဲ့ အစိတ်အပိုင်းထဲမှာ သိထားပြီးသား အကြောင်းအရာကို Theme မှာ ထားပြီး ပြောချင်တဲ့ အကြောင်းအရာ အသစ်ကို Rheme မှာ ထားပါတယ်။ ဝါကျရဲ့ ဘယ်အစိတ်အပိုင်းမဆို (*Subject, Verb, Object, Adverbial)* Theme ဖြစ်နိုင်သလို Rheme လည်း ဖြစ်နိုင်ပါတယ်။ အဲဒါကတော့ စာရေးတဲ့ လူရဲ့ ပြောချင်တဲ့ အကြောင်းအရာအပေါ်မှာ မူတည်ပါတယ်။ ဥပမာတချို့ကို ကြည့်ရအောင်နော်။

1

*Subject Verb Object Adverbial*

a strong earthquake struck western China On Monday morning

**Theme...** | **Rheme...**

ဒီဝါကျမှာ Theme က a strong earthquake ဖြစ်ပြီးတော့ **Rheme** က struck Western China on Monday morning. ဒီဝါကျမှာ ငလျင်လှုပ်တယ်ဆိုတာက လူတွေသိထားပြီးသား အကြောင်းအရာလို့ စာရေးသူက ယူဆထားပြီး သူပြောချင်တဲ့ အဓိက အကြောင်းအရာကတော့ ဘယ်နေရာ၊ ဘယ်အချိန်မှာ လှုပ်သွားသလဲ ဆိုတာပါ။

2

*Object Subject Verb Adverbial*

Western China a strong earthquake struck On Monday morning

**Theme...** | **Rheme...**

ဒီနေရာမှာတော့ Theme က Western China ဖြစ်ပြီးတော့ **Rheme** က a strong earthquake struck on Monday morning. . ဒီဝါကျမှာ စာရေးသူက Western China မှာ ငလျင်လှုပ်တယ်ဆိုတဲ့ အကြောင်းအရာအသစ်ကို ပြောချင်တာပါ။

3

*Adverbial Subject verb object*

on Monday morning a strong earthquake struck Western China

**Theme...**  | **Rheme...**

တတိယဝါကျမှာ Theme က on Monday morning ဖြစ်ပြီးတော့ **Rheme** က a strong earthquake struck Western China on Monday morning. ဒီမှာတော့စာရေးသူက တနင်္လာနေ့မနက်မှာ ဘာဖြစ်သလဲဆိုတာကို ပြောချင်တာပါ။

ဒီဥပမာ ဝါကျတွေကို ကြည့်ရင် သိထားပြီးသားအကြောင်းအရာ (*Subject, Verb, Object, Adverbial)* ဘာမဆို Theme ဖြစ်နိုင်သလို Rheme လည်း ဖြစ်နိုင်ပါတယ်။ ကိုယ်ပြောချင်တဲ့ အကြောင်းအရာပေါ် မူတည်ပြီး ဝါကျတည်ဆောက်ပုံကလည်းကွဲပြားသွားမှာပါ။

ဝါကျပြီးတော့ ကျမတို့ စာပိုဒ်ဖွဲ့စည်းပုံကို ကြည့်ရအောင်နော်။ စာပိုဒ်တခုမှာ အကြောင်းအရာ၊ ဝါကျတွေကို ဘယ်လိုထားသိုသလဲဆိုတာ ကြည့်ကြည့် ရအောင်။ စာပိုဒ်ဖွဲ့စည်းပုံကို ပြောရမယ်ဆိုရင် စာပိုဒ်တွေမှာ thematic development နဲ့ paragraph structure ၂ မျိုးစလုံးကို နားလည်ဖို့ လိုပါတယ်။ စာကြောင်းရဲ့ (Theme ) ဆိုတာကတော့ ပြောလိုတဲ့ အကြောင်းအရာဖြစ်ပြီး အဲဒါက လူ သို့မဟုတ် အဖြစ်အပျက် (၂ )ခုလုံးဖြစ်နိုင်ပါတယ်။

Thematic development ဆိုတာ စာကြောင်း တကြောင်းရဲ့ အကြောင်းအရာ (theme) ထက် စာပိုဒ်တပိုဒ်လုံးမှာ ပါတဲ့ theme တွေကို ထည့်သွင်းစဉ်းစားရမှာ ဖြစ်ပါတယ်။ပြောလိုတဲ့ အကြောင်းအရာ (theme) က လူ သို့မဟုတ် အဖြစ်အပျက် ၂ ခုလုံးဖြစ်နိုင်ပါတယ်။

စာပိုဒ်တခုမှာ အကြောင်းအရာ (theme) တခုတည်းကို အဓိကထားရေးသင့်ပါတယ်။ဒါမှ စာပိုဒ်တွေမှာ thematic development လို့ခေါ်တဲ့ အကြောင်းအရာဆက်စပ်မှုရှိပြီး စာပိုဒ်ကို ကျစ်ကျစ်လစ်လစ်နဲ့ ဆိုလိုရင်းကို ပြောနိုင်မှာဖြစ်ပါတယ်။

ဥပမာ တခုကို ကျမတို့ကြည့်ရအောင်။

Anti-apartheid activist Nelson Mandela died on December 5th 2013. Mandela, also affectionately known as Madiba, spent 27 years in prison, many of them on Robben island, before his release in 1990. He went on to become the first president of south Africa in the fully democratic post-apartheid era, serving from 1995 to 1999.

ဒီစာပိုဒ်ရဲ့ စာကြောင်းတွေကို ကြည့်ရင် ဒီဝါကျသုံးကြောင်းလုံးမှာ အကြောင်းအရာ (theme) တခုတည်းဖြစ်တဲ့ Nelson Mandela အကြောင်းကိုဘဲ သူသေတဲ့အကြောင်း၊ ထောင်ကျတဲ့ အကြောင်း၊ စသဖြင့် အကြောင်းအရာမျိုးစုံကို ပြောထားတာ တွေ့နိုင် ပါတယ်။

ဒီတခါတော့ paragraph structure ကို ကြည့်ရအောင်။ Walter Nash ကတော့ paragraph structure ကို

1. the Step
2. the Stack
3. the Chain
4. the Balance

ဆိုပြီး လေးမျိုးခွဲခြားထားပါတယ်။

ပထမတမျိုးကတော့ the Step လို့ခေါ်ပါတယ်။ the Step စာပိုဒ်ပုံစံကတော့ thematic

Development ထက် ဖြစ်စဉ်တခုကို တဆင့်ပြီး တဆင့် ပြောပြတဲ့ ပုံစံမျိုးပါ။ ဥပမာ ဟင်းချက်တဲ့ recipe ကို အဆင့်ဆင့်ပြောပြသလိုမျိုးပါ။ ဆီထည့်မယ်။ ဆီပူရင် အသားထည့်မယ် စသဖြင့် ဖြစ်စဉ်ကို အဆင့်ဆင့်ကို အစဉ်အတိုင်းပြောပြတာမျိုးပါ။ the Step စာပိုဒ်ပုံစံမှာတော့ first, next, last, another, then, finally, before စတဲ့ အစီအစဉ်ကို ဖော်ပြတဲ့ စကားလုံးတွေသုံးလေ့ရှိပါတယ်။

ဒုတိယတမျိုးကတော့ the Stack လို့ခေါ်ပါတယ်။ the Stack ကတော့ ပြောချင်တဲ့ ဆိုလိုရင်းကို အကြောင်းအရာ အချက်အလက်တွေသုံးပြီး ပေါ်လွင်အောင်ရေးသားတာမျိုးပါ။ ။ the Stack ကများသောအားဖြင့် Topic sentence နဲ့ စလေ့ရှိပါတယ်။ ပြီးတော့ Topic sentence မှာ ပါတဲ့ အဓိက အကြောင်းအရာပေါ်လွင်အောင် အထောက်အထားအချက်အလက်၊ အသေးစိတ်တွေသုံးပြီး ဖော်ပြတာမျိုးပါ။ အထောက်အထားအချက်အလက်တွေကလည်း တခုနဲ့ တခု ကျိုးကြောင်း ဆီလျော်ဆက်မှုရှိပါတယ်။ the Step စာပိုဒ်ပုံစံမှာတော့ First of all, moreover, in addition စတဲ့ အထောက်အထားအချက်အလက်တွေတခုပြီးတခုကို ထည့်သွင်း ဖော်ပြတဲ့ စကားလုံးတွေ သုံးလေ့ရှိပါတယ်။

**exposition** or argument အဆိုတခုကို ဖော်ပြတဲ့နေရာမှာ the Stack စာပိုဒ် ပုံစံကို သုံးလေ့ရှိပါတယ်။ ဥပမာ ဆေးလိပ်သောက်ခြင်းရဲ့ ဆိုးကျိုးအကြောင်းကို the Stack စာပိုဒ်ပုံစံရေးချင်တယ်ဆိုပါစို့။

ဆေးလိပ်သောက်တာကလူတွေရဲ့ ကျန်းမာရေးကို ထိခိုက်စေပါတယ်။ ကျန်းမာရေး စာစောင်တွေပြောကြားချက်အရ ဆေးလိပ်သောက်တဲ့သူတွေဟာ ပုံမှန်လူတွေထက် နုလုံးရောဂါ၊ သွေးတိုးရောဂါ ဖြစ်နိုင်ခြေပိုများတယ်လို့ဆိုပါတယ်။ ဒါ့ပြင် အာရုံကြော တစ်ရှူးတွေကိုလည်း ထိခိုက်စေတယ် လို့ဆိုပါတယ်။ ပိုဆိုးတာ ဆေးလိပ်သောက်တဲ့ လူအပြင် ဘေးနားက ဆေးလိပ်‌ငွေ့ရှု တဲ့လူကိုပါ ကျန်းမာရေးထိခိုက် စေနိုင်ပါတယ်။ ဒါကြောင့် ဆေးလိပ်သောက်တာက ဆေးလိပ်သောက် သူနဲ့ တကွ ပတ်ဝန်းကျင်တွင်ရှိသော လူတွေကိုပါ ကျန်းမာရေးကို ထိခိုက်မှုတွေဖြစ်ပေါ်စေနိုင်ပါသည်။

ဒီစာပိုဒ်တခုလုံးမှာ ဆေးလိပ်သောက်တာရဲ့ မကောင်းတဲ့ အကြောင်းကို အထောက်အထားတွေ၊ ဥပမာတွေသုံးပြီးတင်ပြထားတာ ဖြစ်ပါတယ်။

နောက်တမျိုးကတော့ the Chain လို့ခေါ်ပါတယ်။ the Chain စာပိုဒ် ပုံစံကတော့ ချိန်းလို့ ဆိုတဲ့အတိုင်း ဝါကျတကြောင်းနဲ့ တကြောင်းဆက်စပ်နေတာမျိုးပါ။ ဥပမာ ခြင်အကြောင်း ပြောတယ်ဆိုရင် ပထမဝါကျမှာ ခြင်ကဘယ်မှာ ပေါက်ပွားသလဲဆိုတာကို ပြောတယ်ဆိုရင် ဒုတိယ ဝါကျက ဘာကြောင့် ဒီလို နေရာတွေ ခြင်ပေါက်ပွားသလဲ စသဖြင့် စာကြောင်း တကြောင်းနဲ့ တကြောင်း ဆက်စပ်နေတာမျိုးပါ။

တမျိုးကတော့ the Balance လို့ခေါ်ပါတယ်။ the Balance စာပိုဒ်ပုံစံက ပြောချင်တဲ့

အကြောင်းအရာ ဆိုလိုရင်းနဲ့ ပတ်သတ်ပြီး အထောက်အထားအချက်တွေကို ကွဲပြားတဲ့ ရှုထောင့်က မျှမျှတတဖော်ပြတာဘဲ ဖြစ်ပါတယ်။ the Balance စာပိုဒ်တွေမှာ များသောအားဖြင့် ‘on the other hand’, ‘by contrast’, ‘however’ ‘ while’ စတဲ့ စကားဆက်တွေကို သုံးလေ့ရှိပါတယ်။ ဥပမာ ကွန်ပျူတာ ဂိမ်းကစားခြင်းဆိုတဲ့ အကြောင်းအရာကို the Balance စာပိုဒ်ပုံစံရေးတယ်ဆိုပါစို့။ ဂိမ်းကစားတာက ကလေးတွေကို ကောင်းတဲ့ အလေ့အထတွေပေးတဲ့ အကြောင်းကို တင်ပြသလို မကောင်းတဲ့ အလေ့အထပေးတဲ့ အကြောင်းကို မျှမျှတတဖော်ပြတာဘဲ ဖြစ်ပါတယ်။ တခါတလေတော့ အကြောင်းရာ ဆိုရင်း ၂ ခုကို မျှမျှတတ ဖော်ပြတာမျိုး မဟုတ်ဘဲ တဖက်ကို အသားပေးဖော်ပြတာမျိုးလည်း ရှိတတ်ပါတယ်။

နောက်ဆုံးတခုကတော့ စာပိုဒ်ရဲ့ အဓိကဆိုလိုရင်း (main idea) ပါ။ စာပိုဒ်ရဲ့ အဓိကဆိုလိုရင်းကို ပုံမှန်အားဖြင့် ပထမဆုံးဝါကျအနေနဲ့ တွေ့နိုင်ပါတယ်။ ဒါမှမဟုတ် စာပိုဒ်ရဲ့ နောက်ဆုံးစာကြောင်း အနေနဲ့ တွေ့ရတတ်ပါတယ်။ အဓိကဆိုလိုရင်းကို ပထမဆုံးဝါကျအနေနဲ့ တွေ့ရတဲ့ ပုံစံကို deductive လို့ခေါ်ပြီး နောက်ဆုံးစာကြောင်း အနေနဲ့ တွေ့ရတာကို inductive လို့ခေါ်ပါတယ်။ deductive ပုံစံက inductive ပုံစံထက် ဖတ်ရတာ ပိုလွယ်ပါတယ်။ ဘာဖြစ်လို့လဲဆိုတော့ စာပိုဒ်တခုလုံးကို ဆုံးအောင် မဖတ်ရ သေးခင် အဓိကဆိုလိုရင်းကို နားလည်နိုင်တယ်။ inductive ပုံစံကတော့ စာပိုဒ်ကို ဆုံးအောင် နားလည်အောင် ဖတ်ပြီးမှ ဆိုလိုရင်းကို နားလည်နိုင်မှာ ဖြစ်ပါတယ်။

အကျဉ်းချုံးပြောရမယ်ဆိုရင်တော့ ဒီသင်ခန်းစာမှာ ကျမတို့ ဝါကျတည်ဆောက်ပုံ၊ စာပိုဒ် တည်ဆောက်ပုံနဲ့ စာပိုဒ်ရဲ့ အဓိက ဆိုလိုရင်းကို နားလည်အောင်ရှင်းပြထားတာဘဲ ဖြစ်ပါတယ်။

Reference

Goatly, A., & Hiradhar, P. (2016). *Critical reading and writing in the digital age: an introductory coursebook*. Routledge.